הפועל באר שבע שוב מנצחת את הפועל אשקלון משער דרמטי בדקה ה-90 ושומרת על המקום הראשון.
הפועל באר שבע התייצבה כפייבוריטית ברורה למשחק החוץ מול הפועל אשקלון במסגרת המחזור ה-16 בליגת העל בכדורגל, זאת למרות שבמפגש הקודם בין הקבוצות שהיה בסיבוב הראשון באצטדיון טרנר, באר שבע ניצחה בקושי בתוצאה 0:1 משער של מהראן ראדי בדקה ה-90.
שחקניו של ברק בכר ידעו כי ניצחון בדרבי הדרומי יעלה אותם חזרה למקום הראשון בטבלה.
הבלם הפורטוגלי, מיגל ויטור, שהתאושש מפציעה בשריר הארבע-ראשי חזר להרכב. לעומתו, הקשר הספרדי הכושל, איסק קואנקה שנמצא בדרך החוצה, שוב לא נכלל בסגל.
קשה היה להבחין כי מדובר בקרב קצוות, כאשר המחצית הראשונה הסתיימה ללא שערים.
בדקה ה-58 מצאה עצמה באר שבע ביתרון מספרי, לאחר שאיבנצ'יץ' המקומי הורחק בצהוב שני על ידי השופט לירן ליאני.
כשנראה היה שהמשחק כבר יסתיים ב-0:0, כדור חופשי של אורן ביטון בדקה ה-92 מוצא את פקהארט ברחבה שכובש שער ניצחון. פעם שנייה ברציפות שבאר שבע מנצחת את אשקלון משער דרמטי רגע לפני שריקת הסיום.
שריקת הסיום, באר שבע, משיגה שלוש נקודות יקרות שמשאירות אותה מחזור נוסף במקום הראשון בליגת העל.
הרכב הפועל באר שבע: גיא חיימוב, בן ביטון, לואיי טאהא, מיגל ויטור, אורן ביטון, ג'ון אוגו (מהראן ראדי, 82), דן איינבינדר (תומאש פקהארט, 66), מיכאל אוחנה, מאור מליקסון, טוני ווקמה (גיא מלמד, 66), בן שהר.
ביום שבת באר שבע תתחיל במסע במסגרת גביע המדינה, כשתצא למשחק חוץ מול מכבי אחי נצרת מצמרת הליגה הלאומית.